મળતી માહિતી મુજબ મહંમદ અકીલ નામનો યુવાન આજે સવારે બાઇક લઇ ઇસ્કોન તરફથી નીકળ્યો હતો. દરમિયાનમાં સેટેલાઇટના ઇસરો પાસે રસ્તાનંુ રાત્રે સમારકામ થયું હોવાથી રસ્તો બંધ કરવામાં આવ્યો હતો. આથી વાહનચાલકો બીઆરટીએસ ટ્રેકમાં વાહન ચલાવી રહ્યા હતા. મહંમદ અકીલ પણ બીઆરટીએસ ટ્રેકમાંથી બાઇક પર જતો હતો ત્યારે એક ગાડીને ઓવરટેક કરવા જતાં સામેથી આવતી એરપોર્ટ-કર્ણાવતી કલબની બીઆરટીએસ બસને અથડાયો હતો. અકસ્માત થતાં લોકોના ટોળાં ભેગાં થઇ ગયાં હતાં. માથાના ભાગે ગંભીર ઇજાઓ થતાં તેને સારવાર માટે હોસ્પિટલ ખસેડાયો હતો. સેટેલાઇટ પોલીસે હાલમાં આ અંગે વધુ તપાસ હાથ ધરી છે.